கேள்வி: ஹென்ரி பெட்ரிஸ் - துவக்ககால வாழ்க்கை என்பது என்ன?
பதில்: ஹென்றி பெட்ரிஸ் இலங்கையின் தெற்குப் பகுதியில் உள்ள காலியில் கரந்தெனியாவின் சமாதான அதிகாரி மர்கிரிஸ் பெர்னாண்டோவின் மகளான டியூனுகே திசான் பெட்ரிஸ் மற்றும் மல்லினோ பெர்னாண்டோ பெட்ரிஸ் ஆகியோரின் ஐந்து பிள்ளைகளில் இளையவராக ஒரே மகனாகப் பிறந்தார்.[https://books.google.com/books?id=eUF_rS8FEoIC&dq=Peace+Officer+Margris+Fernando+of+Karandeniya&pg=PA614 Peace Officer Margris Fernando of Karandeniya] இவரின் தந்தையும், மாமா என். எஸ். பெர்னாண்டோ விஜேசேகர என இருவரும் அக்காலத்தின் முன்னணி வர்த்தகர்களாக இருந்தனர். மேலும் இவரது குடும்பம் கிராஃபைட் சுரங்கங்கள், தோட்டங்கள், வர்த்தகங்களைக் கொண்ட பணக்காரர்களில் ஒன்றாக இருந்தது. பெட்ரிஸ் முதலில் புறக்கோட்டையில் உள்ள கொழும்பு றோயல் கல்லூரி படித்தார். அங்கிருந்து செயின்ட் தோமஸ் கல்லூரியில் சேர்ந்தார், அங்கு இவர் விளையாட்டில் சிறந்து விளங்கினார். பள்ளியின் முதல் துடுப்பாட்ட அணிக்காக விளையாடி நல்ல துடுப்பாட்டம் பிரகாசித்தார். சிறிது காலத்திற்குப் பிறகு இவர் கொழும்பு றோயல் கல்லூரி திரும்பினார், அங்கு இவர் மீண்டும் துடுப்பாட்டம் விளையாடினார் மற்றும் பிற விளையாட்டு நடவடிக்கைகளிலும் ஈடுபட்டார். பெட்ரிஸ் மதுகுடிக்கும் பழக்கமற்றவராகவும், கொழும்பு சங்கத்தின் துடிப்பான உறுப்பினராக இருந்தார். குடும்பத் தொழிலில் நுழைந்து, தனது குடுப்பத்தின் வணிக நிறுவனங்களை கையில் எடுத்து வணிகத் துறையில் முன்னணிக்கு வருவார் என்று இவரின் தந்தை நம்பினார்.
கேள்வி: ஹென்ரி பெட்ரிஸ் - சிங்கள முசுலிம் கலவரம் பற்றி தகவல் சொல்.
பதில்: 1915 சிங்களவர் முசுலிம்கள் கலவரம் (1915 கலவரம் என அழைக்கப்படுகிறது), இந்திய சமூகத்தைச் சேர்ந்த முஸ்லிம்கள் குழு ஒன்று இலங்கையில் பௌத்தம் ஊர்வலத்தைக் கற்களால் தாக்கியபோது, ​​​​கண்டியில் கலவரம் உருவானது, விரைவில் அது தீவு முழுவதும் பரவியது. இலங்கையின் பிரிட்டிஷ் ஆளுநர், சர் ராபர்ட் சால்மர்ஸ், காலனியின் கட்டுப்பாட்டை இழக்க நேரிடும் என்று அஞ்சினார், மேலும் பிரிகேடியர் ஜெனரல் மால்கமின் ஆலோசனையின் பேரில், கலவரத்தை கடுமையாக ஒடுக்கவேண்டும் என்று கருதினார் . ஆளுநர் சால்மர்ஸ் 1915 சூன் 2 அன்று இராணுவச் சட்டத்தை அறிவித்தார், மேலும் கலவரக்காரர் என்று கருதும் எவரையும் விசாரணையின்றி சுடுமாறு காவல்துறைக்கும், இராணுவத்திற்கும் உத்தரவிட்டார். வன்முறைகள் அதிகரித்ததையடுத்து, கொழும்பில் சூறையாடல்கள் நடந்த்தன. நகரத்தின் பாதுகாப்பிற்கு பொறேற்றிருந்த பெட்ரிஸ், அமைதிப் பேச்சுகளுக்குப் பிறகு பல கலகக் குழுக்களை வெற்றிகரமாக கலைத்தார். சாலமன் டயஸ் பண்டாரனிகே முதலியார் (இலங்கை) (தலைமை பூர்வீக மொழிபெயர்ப்பாளரும் ஆளுநரின் ஆலோசகருமானவர்) தலைமையிலான பிரித்தானிய நிர்வாகமும், அவர்களது சிங்கள முகவர்களும் பெட்ரிஸ் மற்றும் அவரது குடும்பத்தினர் மீது கொண்டிருந்த பொறாமையால், பெட்ரிஸ் மீது பொய்யான குற்றச்சாட்டுகள் சுமத்தப்பட்டார். இறுதியில் இவர் இராணுவ நீதிமன்றத்தில் நிறுத்தபட்டார். பெட்ரிஸ் முஸ்லிம்கள் குழுவை நோக்கி துப்பாக்கியால் சுட்டதாகவும், பேலியகொடவில் இருந்து கொழும்பு நகருக்கு பேரணியாக செல்ல மக்களை தூண்டியதாகவும் குற்றச்சாட்டுகள் முன்வைக்கப்பட்டன. இந்த குற்றச்சாட்டுகளின் அடிப்படையில், இவர் விரைவில் கைது செய்யப்பட்டார்.&#x5B;''விக்கிப்பீடியா:மெய்யறிதன்மை''&#x5D; இவர் கைது செய்யப்பட்டதைத் தொடர்ந்து, கிளர்ச்சி ஏற்படும் என்று அஞ்சி, 80 க்கும் மேற்பட்ட முக்கிய சிங்களத் தலைவர்களை ஆங்கிலேயர் சிறையில் அடைத்தனர். சிறையில் அடைக்கப்பட்டவர்களில் டி. எஸ். சேனநாயக்கா, டி. ஆர். விஜயவர்தனா, எட்வின் விஜேயரத்ன, கலாநிதி காசியஸ் பெரேரா, ஈ.டி.டி சில்வா, எப்.ஆர்.டயஸ் பண்டாரநாயக்க, எச்.டபிள்யூ.அமரசூரிய, ஏ.எச்.மொலமுரே மற்றும் பலர் அடங்குவர்.
கேள்வி: ஹென்ரி பெட்ரிஸ் - ஃபீல்ட் ஜெனரல் கோர்ட் மார்ஷியல் பற்றி தகவல் சொல்.
பதில்: கைது செய்யப்பட்டதைத் தொடர்ந்து, பெட்ரிஸ் 1 ​​யூலை 1915 அன்று ஸ்லேவ் தீவில் உள்ள மலாய் தெருவில் உள்ள ஜெனரல் ஆபீசர் கமாண்டிங், சிலோனின் ரைபிள் பேரக்ஸ் ஃபீல்ட் ஜெனரல் கோர்ட் மார்ஷியல் முன் நேர் நிறுத்தப்பட்டார். கோர்ட் மார்ஷியல் போர்டு 17 வது பஞ்சாப் படையணியின் பிரித்தானிய அதிகாரிகளைக் கொண்டது. பெட்ரிசுக்கு ஆதரவாக வழக்கறிஞர் எல். எச். டி அல்விஸ் வாதிட்டார். ஃபீல்ட் ஜெனரல் கோர்ட் மார்ஷியல் விரைவாக பெட்ரிஸை தேசத்துரோக குற்றச்சாட்டில் குற்றவாளி என்று முடிவெடுத்து மரண தண்டனை விதித்தது. எந்த வித மேல்முறையீடும் செய்ய முடியாததால் 1915 யூலை 7 அன்று மரணதண்டனை நிறைவேற்றப்பட்டது.